xalqaro xakerlar tarmog'i yangi murojaat bilan chiqdi

“Anonymous” xakerlar tarmog'i Twitter’da Rossiya hududida biznes yuritishda davom etayotgan xalqaro kompaniyalar ularning “nishonlari” bo'lishini aytib, ularga tahdid qildi.
Ma'lum qilinishicha, xakerlar tarmog'iga Twitter’dagi sahifaga Rossiyada ishlashda davom etayotgan 41 ta kompaniya logotiplari bilan fayl joylashtirib, rasmga quyidagicha izoh bergan:
“Biz Rossiyada ishlashda davom etayotgan, Kreml jinoiy tuzumi budjetiga soliq to'layotgan barcha kompaniyalarga murojaat qilamiz: Rossiyadan chiqinglar! Biz sizga o'ylab ko'rib, Rossiyadan chiqib ketish uchun 48 soat vaqt beramiz, aks holda, nishonimiz ostida qolasiz!”.
Ma'lumotlarga ko'ra, xakerlar jumladan “Nestle”, “Hayatt”, “BBDO”, “Raiffeisen Bank”, “IPG”  va boshqa kompaniyalarning veb-resurslariga hujum qilish bilan tahdid qilmoqda.
Avvalroq “Anonymous” xalqaro xakerlar guruhi Rossiya davlat telekanallari xakerlik hujumiga uchragani haqida xabar bergandi. Shuningdek, Rossiya rasmiylariga qarshi urush e'lon qilgandi.